No cikla "Iespaidi"

No cikla "Iespaidi" ir Raimonda Paula instrumentālā džeza minialbums, kas izdots 1966. gadā.

 Vēsture 
20. gadsimta 60. gadu vidū R. Pauls komponē un atskaņo gan estrādes mūziku, gan ar džezu. Šajā laikā top viņa instrumentālie cikli džeza trio "Iespaidi", "Kalnu skices", "Dienvidu akvareļi", "Improvizācijas latviešu tautasdziesmu garā" (ciklā "Dienvidu akvareļi" džeza trio papildināts ar saksofonu). Katrs no šiem cikliem sastāv no piecām daļām. Visi četri cikli Latvijas filharmonijas lielajā zālē pirmo reizi atskaņoti 1967. gada 26. februārī R. Paula autorkoncertā.Par Raimondu Paulu un džezu. Literatūra un Māksla, 1967, 25. februāris.

 Izdevumi 
1966. gadā firma "Melodija" izdod minialbumu ar četrām cikla "Iespaidi" daļām, ko R. Pauls ieskaņojis džeza trio sastāvā.

2021. gadā "Jersika Records" izdod vinila albumu "Raimonds Pauls Trio: The Lost Latvian Radio Studio Sessions 1965​/​1966", kurā iekļauti cikli "Dienvidu akvareļi", "Iespaidi" un "Kalnu skices". Šajā izdevumā iekļautas visas piecas "Iespaidu" daļas, ieskaitot kompozīciju "Apmācies rīts", kura nebija pieejama 1966. gada mazajā skaņuplatē.Raimonds Pauls Trio: THE LOST LATVIAN RADIO STUDIO SESSIONS 1965​/​1966. Bandcamp.com. Šim ierakstam 2021. gada aprīlī veltīts U. Rudaka radio raidījums "Zibens pa dibenu".Zibens pa dibenu - Raimonda Paula trio, "The Lost Latvian Radio Studio Sessions, 1965-66".

2022. gadā kompozīcija "Pavasarīga noskaņa" iekļauta R. Paula un Latvijas Radio bigbenda albumā "Jazz Suites: Reimagined!".

 Dziesmu saraksts 
 Sens motīvs
 Pavasarīga noskaņa
 Slikts sapnis
 Strīds

 Raimonds Pauls — klavieres
 Aivars Timšs — kontrabass
 Gunārs Gailītis — sitaminstrumentiR. Pauls — No cikla "Iespaidi". Discogs.com.

 Atsauces 

Kategorija:Raimonda Paula albumi